《子瞻在惠州以十月初吉作重九和渊明已酉九月》
宋代·舒岳祥

去年十月吉，四山戎马交。
携家走万壑，惟恐草莽凋。
今走复此走，回睇龙舒高。
青黄杂远树，丹碧暧微霄。
黄华一斗酒，慰此两足劳。
念兹一釜内，触之成烂焦。
我穷天所怜，怀水解郁陶。
冥心听回斡，聊以永今朝。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。